Piirivalvurid pidasid kinni kaks Iraani kodanikku, kes tulid Eestisse paadiga üle Narva jõe.
Eelmise nädalal reedel kella 16.50 ajal pidasid piirivalvurid Alutaguse vallas Permisküla lähistel kinni kaks meest, kes ületasid paadiga Narva jõel ajutise kontrolljoone Venemaalt Eestisse, edastas Ida prefektuur.
Mehi märkas Eesti kaldal kohalik elanik, kes sellest Vasknarva kordonisse teada andis.
Esialgsetel andmetel on mõlemad mehed sündinud 2001. aastal ning Iraani kodanikud.
Mehed peeti kinni, nende suhtes alustati menetlust ning kohtu loal paigutati nad kinnipidamiskeskusesse.